Til at starte med var 34-årige Darine Ayad glad, da hun fandt en Michael Kors-taske til en femtedel af prisen på nettet.

- Jeg tænkte bare: 'Yes'. Det var lige noget for mig, for jeg ville så gerne have – ligesom de fleste kvinder - sådan en dyr mærkevaretaske, fortæller Darine Ayad.

Da tasken allerede gik i stykker, et par dage efter hun havde fået den, blev hun mistænksom. Darine Ayad gik ned til en forhandler, der fortalte hende, at den var falsk.

- Jeg blev så sur. Jeg blev virkelig så skuffet indeni. Hvordan kan det være, at der er nogle folk, der kan finde på at snyde folk på den der måde? Jeg havde bare lyst til selv at tage af sted til Kina og konfrontere dem med det. For jeg følte mig virkelig snydt og blev virkelig ked af det, siger Darine Ayad.

Hun købte tasken på en af de mange hjemmesider, som forsøger at få danskere til at købe billige mærkevarer, som så viser sig at vare kopi-produkter fra Kina, når de dukker op i pakkeposten. TV 2 har fundet godt 450 af den slags hjemmesider alene registreret i Danmark..

T2Toolbox embed

Mistænksom

Siderne er lavet ,så de forestiller ægte webbutikker og det var derfor, at Darine Ayad faldt i fælden:

- Jeg er så godtroende. Jeg fik ind på hjemmesiden og tænkte, at det så så fint ud.

I dag spørger hun en veninde til råds, når hun handler på nettet, og tasken er på vej videre til nogen, der måske sætter mere pris på den.

- Jeg plejer at sende mig og min søns gamle tøj til genbrug. Nu kan de også få denne her, så kan de få glæde af den.

TV 2 giver dig her et række gode råd til at undgå at blive snydt på nettet.

T2Toolbox embed